armvectores/hy_wikipedia_2023 huggingface dataset:
Կարլիս Սկալբե

Կարլիս Սկալբե (լատիշ․՝ Kārlis Skalbe, 7 նոյեմբերի, 1879, Վեցպիեբալգա, Վենդենի կոմսություն, Լիֆլյանդիա, Ռուսական կայսրություն – 14 ապրիլի, 1945, Ստոկհոլմ, Շվեդիա), լատվիացի գրող և հասարակական գործիչ։


== Կենսագրություն ==
Կարլիս Սկալբեն ծնվել է 1879 թվականի նոյեմբերի 7-ին Լիֆլյանդիայի նահանգի Վենդենի կոմսության Վեցպիեբալգա գյուղում, գյուղական դարբնի ընտանիքում։
Ավարտել է Վեցպիեբալգայի եկեղեցական-թեմական դպրոցը (1893)։ Հանձնել է քննություն (1901) և որպես ուսուցիչ աշխատել Էրգլիի դպրոցում (1901-1904)։ Ռուսաստանում տեղի ունեցած հեղափոխության ժամանակ՝ 1905 թվականին, խմբագրել է ընդդիմադիր «Kāvi» ամսագիրը։ Հետագայում ստիպված է եղել հեռանալ երկրից, ապրել է Ֆինլանդիայում և Նորվեգիայում (1906-1909)։ Ձերբակալվել է և 1911-1913 թվականներին եղել ազատազրկության մեջ։ Առաջին համաշխարհային պատերազմի տարիներին մի շարք լրագրերում եղել է թղթակից անդամ։ 1918 թվականին եղել է Ազգային ժամանակավոր խորհրդի անդամ (ավելի ուշ՝ Լատվիայի ժողովրդական խորհուրդ), Լատվիայի օրենսդիր ժողովի պատգամավոր (1920-1922), Լատվիայի Սեյմի պատգամավոր (1922-1925, 1931-1934)։
Կարլիս Սկալբեն եղել է «Jaunākās Ziņas» թերթի գրական բաժնի վարիչ (1920-1940), «Piesaule» (1928-1935) և «Latvju Mēnešraksts» (1942-1944) ամսագրերի խմբագիր, Լատվիայի լրագրողների ու գրողների միության նախագահ (1929-1931)։ 1944 թվականին տեղափոխվել է Շվեդիա։
Կարլիս Սկալբեն ամուսնացած է եղել թարգմանչուհի Լիզետա Սկալբեի հետ։ Մահացել է 1945 թվականի ապրիլի 14-ին Ստոկհոլմում։ 1992 թվականին Կարլիս Սկալբեի աճյունը վերահուղարկավորվել է հայրենիքում։ 1984 թվականին բացվել է Կարլիս Սկալբեի տուն-թանգարանը։


== Պարգևներ ==
Երեք աստղի III աստիճանի շքանշան
Լիտվայի մեծ իշխան Գյադիմինասի շքանշան


== Ստեղծագործություններ ==


=== Քնարերգություն ===
Pie jūras (1898)
Cietumnieka sapņi (1902)
Kad ābeles zied (1904)
Zemes dūmos (1906)
Veļu laikā (1907)
Emigranta dziesmas (1909)
Sirds un saule (1911)
Sapņi un teikas (1912)
Daugavas viļņi (1918)
Pēclaikā (1923)
Vakara ugunis (1927)
Zāles dvaša (1931)
Klusuma meldijas (1941)


=== Հեքիաթներ ===
Kā es braucu Ziemeļmeitas lūkoties (1904, թարգմանվել է հայերեն՝ «Ինչպես գնացի Հյուսիսի Աղջկա մոտ»)
Ezerieša meita (1907)
Pazemīgās dvēseles (1911)
Ziemas pasakas (1913)
Pasaka par vecāko dēlu un citas pasakas (1924)
Muļķa laime (1932)
Garā pupa (1937)
Pasaka par zelta ābeli
Kaķīša dzirnavas
Pelnrušķīte
Klusais burvis
Pasaka par vērdiņu


=== Հրապարակախոսություն ===
Mazās piezīmes (1920)


=== Ժողովածուներ ===
Raksti, 1-2. R.։ D.Zeltiņš (1906-1910)
Kopoti raksti, 1-5. R. (1922-1923)
Kopoti raksti, 1-10. R. (1938-1939)
Raksti, 1-6. Stokholma (1952-1955)
Pasakas. R.։ LVI (1957)
Dzeja. R.։ LVI (1957)
Saules vārdi (dzejas izlase). R.։ Liesma (1969)
Pasakas. R.։ Liesma (1979)
Dzīvības siltums (stāsti un tēlojumi). R.։ Liesma (1980)
Pasakas (izlase). R.։ Atēna (1998)
Pasakas (izlase). R.։ Zvaigzne ABC (1998)
Mūža raksti, 1-12. R.։ Elpa (2001)


== Ծանոթագրություններ ==


== Գրականություն ==
Ē.Zimule «Literatūras rokasgrāmata skolēniem», R։ Zvaigzne ABC, 1995, (լատիշերեն)D.Lūse, Z.Lasenberga, L.Vēze «Latviešu literatūras konspekti», R։ Zvaigzne ABC, 1998. (լատիշերեն)


== Արտաքին հղումներ ==
Կարլիս Սկալբեի կենսագրությունը Archived 2012-03-30 at the Wayback Machine. (լատիշերեն)
Տիլա Յոլ

Տիլա Յոլ (ռուս.՝ Тыла-Ёль), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Կիլտովկա գետի ձախ ափին՝8 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության<ref name='МПР России'>«Государственный водный реестр РФ: Турун-Андзи»։ Արխիվացված օրիգինալից 2012-07-21-ին։ Վերցված է 2015-04-19 </ref.

Ջրային օբյեկտի, պետական ջրային գրանցման կոդը - 03020200212103000022729
Հիդրոլոգիական ուսումնասիրությունների կոդը - 103002272
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յանդեքս.Ժողովրդական քարտեզ

Ժողովրդական քարտեզը դա Յանդեքսի քարտեզագրաֆիկական համակարգ է, որը բացվել է 2010 թ. ապրիլի 8 ին։ Այն Յանդեքս․ Քարտեզից տարբերվում է նրանով, որ հնարավորություն է տալիս օգտատերերին անընդհատ ավելացնել քարտեզագրակական ինֆորմացիան։ Ի տարբերություն OpenStreetMap-ի Յանդեքսը այս քարտեզը համարում է անձնական մտավոր սեփականություն։ Այս պրոեկտի հիմնական նպատակը՝ բավականին բարձր որակի տվյալների ստացումն է, որից հետո նրանք հրապարակվում են և օգտագործվում են Յանդեքս․Քարտեզի գործող ծառայությունների համար, սակայն Ժողովրդական քարտեզում կատարված փոփոխությունները միանգամից չեն արտացոլվում Յանդեքս Քարտեզում։


=== Խմբագրում ===
Ժողովրդական քարտեզը կարող են խմբագրել Յանդեքսում գրանցված ցանկացած օգտատերեր. Քարտեզի խմբագրման համար օգտագործվում է բավականին պարզ վեբ խմբագիր. Օգտատերերը կարող են խմբագրել կամ փոփոխել այն ամենը ինչ կցանկանան անմիջապես քարտեզում, հնարավոր է նաև ավելացնել նոր օբյեկտներ, ինչպիսիք են՝ ճանապարհները, գետերը և այլն։ Բացի այդ օգտատերերը կարող են ավելացնել շենքեր, անտառներ, ջրվեժներ և այլ խոշոր օբյեկտներ։ Այստեղ հասանելի են 3 ռեժիմներ՝ քարտեզային, արբանյակային և հիբրիդային, որոնք հնարավորություն են տալիս օգտատերերին նայել քարտեզային տվյալներ, արբանյակային նկարներ և կոմբինացված։ Հասանելի են նաև 3 տեսակի նկարելու գործիքներ՝ պիտակներ, գծեր (ճանապարհներ, գետեր նկարելու համար) և պոլիգոն (տների, լճերի, այգիների սահմանները բնորոշելու համար)։


=== Հասանելիություն ===
Ներկա ժամանակում այս ծառայությունը հասնալի է հետևյալ տարածքներում։ Օգտատերերը կարող են փոփոխություններ կատարել անկախ իրենց աշխարհագրական դիրքից։


== Ծանոթագրություններ ==


== Արտաքին հղումներ ==
Յանդեքս.Ժողովրդական քարտեզ
Народная карта на армянском языке!
Սուրեն Սարգսյան (այլ կիրառումներ)

Սուրեն Սարգսյան անվամբ հայտնի են մի քանի անձնավորություններ․ 

Սուրեն Սարգսյան (ռազմական գործիչ)՝ (1924 — 2009 թվականներ) Խորհրդային Միության հերոս։
Սուրեն Սարգսյան (պրոֆեսոր)` (ծնվել է 1954 թվականին) պատմական գիտությունների դոկտոր, պրոֆեսոր։
Սուրեն Սարգսյան (քաղաքագետ)՝ (ծնվել է 1981 թվականին) հայ քաղաքագետ, իրավաբան, ԱՄՆ արտաքին քաղաքականության փորձագետ, գրքերի հեղինակ, Ամերիկյան հետազոտությունների հայկական կենտրոնի հիմնադիր։
Պոլյակովկա (գյուղ, Ուչալինսկի շրջան)

Անվան այլ կիրառումների համար տե՛ս՝ ՊոլյակովկաՊոլյակովկա (ռուս.՝ Поляковка, բաշկիրերեն՝ Поляковка), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 750 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բռնակալ

Բյուզանդական կայսրությունում դեսպոտ (հուն․՝ δεσπότης-ից՝ «տիրակալ») - հավատարիմ անձանց կայսեր կողմից տրվող տիտղոս։ 12-րդ դարում սահմանել է Մանուել I Կոմնենոս կայսրը։ Բռնակաը իրավունք ուներ հագնելու կայսեր շորերի նման շորեր, ուներ նաև այլ պատիվներ։ Բացի դրանից դեսպոտին տրվում էին կառավարման տիրույթներ կամ առանձին պրովինցիաներ (օրինակ՝ Էպիրոսի բռնակալություն)։ Բռնակալի տիտղոսով սովորաբար պարգևատրվում էին կրտսեր որդինեը կամ որդեգրված երեխաները։ Հետագայում այս տիտղոսը երբեմն տրվում էր այլագիներին։ Բռնակալի կառավարած տիրույթը կոչվում էր բռնակալություն։
Բռնակալի տիտղոս են կրել նաև Բյուզանդիայի հարևան պետությունների ղեկավարները՝

15-րդ դարի Սերբիայի (Սերբական բռնակալություն)
13-14-րդ դարի Բուլղարիայի (Վիդինյան թագավորություն)
15-րդ դարի Ալբանիայի (Մուզակի իշխանություն)
Սերը տևում է երեք տարի (վեպ)

Անվան այլ կիրառումների համար տե՛ս՝ Սերը տևում է երեք տարի (այլ կիրառումներ)«Սերը տևում է երեք տարի» (ֆր.՝ L'amour dure trois ans), ֆրանսիացի գրող Ֆրեդերիկ Բեգբեդերի` 1997 թ.-ին լույս տեսած վեպը։ Վեպում Բեգբեդերի կողմից առաջ է քաշվում այն տեսությունը, որ սիրահարվածության զգացումը կախված է որոշակի հորմոններից (վեպում խոսվում է դոֆամինի մասին)։ Երբ ուղեղի աշխատանքը նորմավորվում է և այն վերադառնում է իր սովորական ռիթմին, հորմոնները դադարում են խթանել երկու զուգընկերների զգայական կախվածությունը միմյանցից։ Այսպիսով, կիրքը և զգայական ուժեղ կախվածությունը միմյանցից անցնում է երեք տարուց, ինչից էլ տառապում է վեպի գլխավոր հերոսը։ Ֆրեդերիկ Բեգբեդերը նպաստեց ցանկացած կապվածության ի սկզբանե դատապարտված լինելու տեսության մասսայականացմանը։


== Սյուժեն ==
Վեպի գլխավոր հերոսը լրագրող Մարկ Մարոնիեն է (ֆրանս. Marc Marronnier), ով առօրյա անցուդարձերի մասին է գրում։ Նա վստահ է, որ սերը տևում է երեք տարի` սկզբում մարդիկ կրքոտ սիրում են իրար, հետո՝ նուրբ և ընկերական, իսկ հետո նրանք ձանձրանում են։ Նման հայացքների պատճառների մասին պատմվում է վեպի առաջին մասում. այս ՏԵՍԱԿԵՏԻառաջ գալու պատճառն այն է, որ Մարկը չի սիրել երեք տարուց ավելի։ Նա ամուսնացել էր Աննա անունով շատ գեղեցիկ աղջկա հետ, սակայն համատեղ կյանքի երրորդ տարում Աննան արդեն գրեթե զզվանք էր առաջացնում իր մոտ, իսկ ինքն էլ ինքնակորույս սիրահարվում է մեկ այլ կնոջ՝ Ալիսային։ Ալիսան փոխադարձաբար պատասխանում է նրա սիրուն, սակայն ապրում է ուրիշի հետ, ուստի կարողանում է Մարկի հետ միայն գաղտնի հանդիպել։ Մարկն իր հերթին լիովին վստահ է, որ սերը կավարտվի երեք տարուց և նախօրոք կանխատեսում է բաժանումը։ Վեպի վերջում գլխավոր հերոսը գրում է, որ ինքն ու Ալիսան արդեն երեք տարի միասին են, և չնայած ինքը վախը սրտում սպասում է իրենց հարաբերությունների եռամյակին, սերը նախկինի պես կենդանի է։ Հերոսը մտածում է, թե ինչպիսի հիմարություն էր իր իսկ կողմից հորինված երեք տարիների տեսությունը, այնուհետ նայում է ժամացույցին և նկատում, որ երեք տարին դեռ չի լրացել՝ մնացել է մեկ րոպե։


== Էկրանավորում ==
2011 թ.-ին նկարահանվում է համանուն ֆիլմը։ Ֆիլմի սցենարի հեղինակը և ռեժիսորը հենց Բեգբեդերն էր։ Բավական շատ են գրքի և ֆիլմի սյուժետային տարբերությունները։


== Հիշատակումներ ==
Գրքի մասին հիշատակվում է Տիմատիի և Գրիգորի Լեպսի «Реквием по любви» երգում։


== Արտաքին հղումներ ==
Վեպի ռուսերեն թարգմանությունը
Գարըքյորփի

Գարըքյորփի , կամուրջ Ելիզավետպոլի նահանգի Ջևանշիրի գավառում, Մատաղիս գյուղի մոտ։


== Ծանոթագրություններ ==
Հերթագայություն

Հերթագայություն, տարբեր ձևույթներում (արմատ, հիմք, վերջավորություն) հնչյունների և հնչյունակապակցությունների բառակազմական, ձևաբանական արժեք ունեցող օրինաչափ փոփոխությունները։ Ըստ հերթագայվող հնչյունների բնույթի տարբերակում են ձայնավորների հերթագայություն (ձայնդարձ) և բաղաձայնների հերթագայություն։ Հնդեվրոպական հերթագայությունյան հիմնական տիպը ձայնդարձն է։ Հնդեվրոպական ձևույթները կարող էին հանդես գալ ձայնավորման երեք հիմնական տեսակներով՝ "e (ë), "o (ō) և զրո, որոնք պայմանականորեն անվանվում են ձայնդարձի վերին (բարձր), միջին և ստորին (ցածր) աստիճաններ։ Հնդեվրոպական ձայնդարձի հետքերը պահպանվել են ժամանակակից հնդեվրոպական լեզուներում (ոտք/հետք, գաղջ/գոլ և այլն)։ Բաղաձայնների հերթագայությունն այնքան էլ բնորոշ չի եղել հնդեվրոպական նախալեզվին։
Ռոբեր Դուանո

Ռոբեր Դուանոն (ֆր.՝ Robert Doisneau, ապրիլի 14, 1912(1912-04-14)[…], Ժանտիլի - ապրիլի 1, 1994(1994-04-01)[…], Մոնրուժ), ֆրանսիացի ֆոտոնկարիչ և ֆրանսիական հումանիտար ֆոտոնկարչության վարպետ էր։ Իր կյանքի երկար տարիների ընթացքում նա այդպես էլ չընդգրկվեց ժամանակաշրջանի որևէ մի ուղղվածության մեջ, չբացեց իր սեփական արվեստի դպրոցը։ Դուանոն հակված էր սյուրռեալիզմին, սակայն իրեն փորձել է նաև
պիկտորիալիզմ ժանրի մեջ։


== Կենսագրություն ==
Ռոբեր Դուանոն ծնվել է 1912 թվականի ապրիլի 14-ին Փարիզում։ 13 տարեկանում ավարտել է դպրոցը, ընդունվել գեղանկարչական ուսումնարան, որտեղ կատարել է իր առաջին քայլերը երևակայական արվեստի ասպարեզում։ 1929 թվականին սկսել է հետաքրքրվել ֆոտոնկարչությամբ, իսկ 1934 թվականից սկսել է զբաղվել դրանով։ 1939 թվականին, երբ նա դուրս վտարվեց «Ռենո» ընկերությունից, որոշեց դառնալ անկախ լուսանկարիչ։
1949 թվականից նա սկսեց համագործակցել «Vogue» ամսագրի հետ։ Դուանոն մահացավ 1994 թվականի ապրիլի 1-ին Փարիզում։


== Ծանոթագրություններ ==


== Արտաքին հղումներ ==
Անձնական կայք էջ. Կենսագրություն և գործերի պատկերասրահ
Լուսանկարչի բարդ աշխատանքըArchived 2012-10-18 at the Wayback Machine.
Մի լուսանկարի պատմություն
Աստերոիդների ցանկ (39701-39800)

Աստերոիդների ցանկ (39601-39700)  • Աստերոիդների ցանկ  • Աստերոիդների ցանկ (39801-39900)
 Աստերոիդների ցանկ (39601-39700)  • Աստերոիդների ցանկ  • Աստերոիդների ցանկ (39801-39900)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Էրմոն

Էրմոն (ֆր.՝ Ermont), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 15 կիլոմետր դեպի հյուսիս-արևմուտք, դեպարտամենտի դե ֆակտո վարչական կենտրոնից՝ Սերժիից 15 կիլոմետր դեպի արևելք։ 2006 թվականի տվյալներով բնակչության թվաքանակը եղել է  27.474: 


== Անվանումը ==
Բնակավայրը պատմական փաստաթղթերում առաջին անգամ հիշատակվել է 835 թվականին, Ermedonis viculus ձևով, այնուհետև՝ Ermon, Hermont, Ermeron՝ XII դարում, Eccl. de Ermonte՝ 1523 թվականին, նաև՝ Herimontium:
Էռնեստ Նեգրեն գտնում է, որ քաղաքի անվանումն առաջացել է գերմանական Ermido > Ermidon անձնանունից։


== Տնտեսություն ==
2010 թվականի տվյալներով համայնքի աշխատունակ տարիքի 18.092 մարդկանցից (15-64 տարեկան) տնտեսապես ակտիվ էին 13.654-ը (ակտիվության ցուցանիշը կազմել է 75,5 տոկոս։ Տնտեսապես ոչ ակտիվ 4.438 անձանցից 1.959-ը սովորողներ էին, 1.241-ը՝ թոշակառուներ, 1.238-ը չէին աշխատում այլ պատճառներով։
2010 թվականին համայնքում հաշվվում էր 11.275 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 21.368 եվրո։


== Անվանի անձինք ==
Անիտա Կոնտի, ի ծնե՝ Քարաքոչյան (ֆր.՝ Anita Caracotchian Conti,1899-1997 թ.), ազգությամբ հայ, ֆրանսիացի բնախույզ, աշխարհում առաջին կին օվկիանոսագետը, լուսանկարիչ
Մարկ Ֆուկան, թեթևաթլետ, 2000 թ. ամառային օլիմպիական խաղերի մասնակից
Իվոն Լֆեբյուր, դաշնակահարուհի, մանկավարժ
Պիեռ Լեյրիս, թարգմանիչ, անգլերենից ֆրանսերեն է թարգմանել անվանի բանաստեղծների ստեղծագործություններ
Լանդինգ Սանե, բասկետբոլիստ
DJ Snake, DJ և ձայնագրման մասնագետ
Ալիս Տալիոնի, դերասանուհի
Ֆեռնան Դևո (1922-2018), Դիմադրության շարժման կոմունիստ մարտիկ ·.
Կոլետ Ռնար (1924-2010), երգչուհի, կատակերգակ դերասանուհի
Գի Պիեռո (1924-2015), կատակերգակ դերասան
Կլոդ Բրոսե (1943-2007), դերասան


== Քույր քաղաքներ ==
Էրմոնը բարեկամական և գործընկերային հարաբերություններ է հաստատել հետևյալ քաղաքների հետ


== Ժողովրդագրություն ==
Բնակչության թվաքանակի փոփոխությունները(Cassini и INSEE):


== Կլիմա ==


== Գրականություն ==
André Vaquier, Le premier registre paroissial de l'état-civil d'Ermont (1558-1577), année 1962
André Vaquier, Notes sur des fouilles faites à l'église d'Ermont ; découverte d'une église carolingienne, année=1964
André Vaquier, Ermont, des origines à la Révolution, année=1965
Mireille Juteau - Ermont au fil du temps... éditeur - Éd. du Valhermeil, Cergy-Pontoise, 1994, pages totales - 191, isbn=2-905684-54-2 |bnf=35772707 |sudoc=06049669X |lire en ligne=https://gallica.bnf.fr/ark:/12148/bpt6k3330880x


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը (Ֆրանսերեն)
Land use (IAURIF)(չաշխատող հղում) (անգլերեն)
Վարազդատ Ղուլիկյան

Վարազդատ Մակարի Ղուլիկյան (հունվարի 10, 1921(1921-01-10), Ղզլքիլիսա, Ծալկայի մունիցիպալիտետ, Քվեմո Քարթլիի մարզ, Վրաստան), Փառքի 3 աստիճանների ասպետ, ավագ սերժանտ, ԽՄԿԿ անդամ (1943)։
1942 թվականից մասնակցել է Երկրորդ համաշխարհային պատերազմին՝ 89-րդ հայկական Թամանյան դիվիզիայի կազմում, որպես սակրավորների ջոկի հրամանատար։ Փառքի շքանշաններին արժանացել է Մալգոբեկի համար մարտերում ականապատված դաշտերը վնասազերծելու, Օդերն առաջիններից անցնելու և դիվիզիայի գետանցն ապահովելու, Բեռլինի Հումբոլդհայն պարկի ամրոցի պատնեշը պայթեցնելու համար։ 1946 թվականին զորացրվել է, աշխատանքի անցել հայրենի գյուղի, ապա Ղուշչիի խորհրդային տնտեսությունում։
Վաննովսկոե

Վաննովսկոե (ռուս.՝ Ванновское), գյուղ Ռուսաստանի Դաշնության Կրասնոդարի երկրամասի Տբիլիսկայայի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուտզոն Բորգլում

Ջոն Գուտզոն դե լա Մոտ Բորգլում  (անգլ.՝ John Gutzon de la Mothe Borglum, մարտի 25, 1867(1867-03-25)[…], St. Charles, Բեր Լեյկ շրջան, Այդահո, ԱՄՆ - մարտի 6, 1941(1941-03-06) կամ մարտի 3, 1941(1941-03-03), Չիկագո, Իլինոյս, ԱՄՆ), ամերիկացի քանդակագործ և ճարտարապետ։


== Կենսագրություն ==
Գուտզոն Բորգլումը դանիական ծագում ունեցող նկարիչ և փայտագործի որդի էր։ Նրա եղբայրը նկարիչ Սոլոն Հանիբալ Բորգլումն է։ Գուտզոն Բորգլումը սկսեց ուսումնասիրել արվեստը Սան Ֆրանցիսկոյի  Արվեստի ակադեմիայում։ 1890 թվականին Բորգլումը ժամանել է Փարիզ և այնտեղ ընդունվել է Ժյուլիանի ակադեմիան։ Ֆրանսիայում գտնվելու ընթացքում ապագա քանդակագործը հիացած  էր Օգյուստ Ռոդենի գործերով։ Այնուհետև, Լոնդոնում կարճ դադարից հետո, նա 1893 թվականին վերադարձել է հայրենիք։ 1901 թվականից Գուտզոն Բորգլումը բնակվել է Նյու Յորքում։ Քանդակագործության բնագավառում ունեցած նվաճումների համար նա 1904 թվականին Սեն Լուիում տեղի ունեցած Համաշխարհային ցուցահանդեսում պարգևատրվել է ոսկե մեդալով։
Գուտզոն Բորգլումի ստեղծագործություններից ամենագլխավորը «Ռուշմորի հուշահամալիրն» է, որը ներկայացնում է ամերիկյան չորս նախագահների հսկա մոնումենտալ քանդակագործական դիմանկարներ, որոնք փորագրված են Ռուշմոր լեռան մեջ. Ջորջ Վաշինգտոն, Թոմաս Ջեֆերսոն, Աբրահամ Լինքոլն և Թեդոր Ռուզվելտ։ 1927 թվականին Գուտզոն Բորգլումը սկսել է ամենաբարդ աշխատանքը, որը ավարտել թ իր մահից հետո Գուտզոնի որդի Լինքոլն Բորգլլումը։ Դեռևս Առաջին աշխարհամարտից առաջ Գուտզոն Բորգլումը մասնակցում էր Ջորջիայի Քարե լեռան (Stone Mountain) վրա նմանատիպ քանդակագործական կոմպոզիցիային։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Borglum biography Archived 2013-05-28 at the Wayback Machine. American Experience
"Stone Mountain" Sketch
Out of Rushmore's Shadow: The Artistic Development of Gutzon Borglum Archived 2004-02-05 at the Wayback Machine., Stamford, Connecticut Museum,1999/2000
Mount Rushmore/Gutzon Borglum Museum in Keystone, SD
John William Mackay statue,  Reno, NV
Borglum speech at Nebraska State Historical Society
A Sculptor Left His Mark on Newark
John Taliaferro on Great White Fathers: The Story of the Obsessive Quest to Create Mt. Rushmore, December 15, 2002. Booknotes interview
Mountain Sculpture by Gutzon Borglum, Dupont Magazine, Summer 1932 Archived 2020-08-15 at the Wayback Machine.
Gutzon Borglum House (1924–1925), Avondale Estates, Georgia (historical marker)
Հենրի Հոլիդեյ

Հենրի Հոլիդեյ (անգլ.՝ Henry Holiday, հունիսի 17, 1839(1839-06-17)[…], Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 15, 1927(1927-04-15)[…], Լոնդոն, Միացյալ Թագավորություն), վիկտորյական դարաշրջանի բրիտանացի նկարիչ, որն ստեղծել է ժանրային նկարներ և բնանկարներ, եղել է ապակենախշերի դիզայներ, նկարազարդող և քանդակագործ։ Պրեռաֆայելիտների գեղարվեստի դպրոցի հետևորդ է եղել։


== Կենսագրություն ==

Հենրի Հոլիդեյը ծնվել է 1839 թվականին Լոնդոնում։ Վաղ տարիքից նա կարողություններ է դրսևորել արվեստի ոլորտում և կրթություն է ստացել Ուիլյամ Քեյվ Թոմասի մոտ։ Նա սովորել է Հեթերլիի արվեստի դպրոցում (մեկ այլ նկարիչ Ֆրեդերիկ Ուոքերի հետ), իսկ 1855 թվականին 15 տարեկանում ընդունվել է Գեղարվեստի թագավորական ակադեմիա։
Ալբերտ Մուրի և Սիմեոն Սոլոմոնի հետ ունեցած մտերմության շնորհիվ նա ներկայացվել է Պրեռաֆայելիտների եղբայրության նկարիչներ Դանթե Գաբրիել Ռոսսետտիին, Էդվարդ Բյորն-Ջոնսին և Ուիլյամ Մորիսին։ Դա առանցքային նշանակություն է ունեցել նրա հետագա գեղարվեստական և քաղաքական կյանքի վրա։
Հոլիդեյը նկարներ է ստեղծել ինչպես յուղաներկով, այնպես ջրաներկով։ 1858 թվականին նրա առաջին նկարը, որն ստեղծված էր բնանկարային գեղանկարչության ոճով, ցուցադրվել է Գեղարվեստի ակադեմիայում և միանգամից վաճառվել է։ Այդ նկարից հետո նրան սկսել են հաճախ ցուցադրել Թագավորական ակադեմիայում և այլ ցուցահանդեսներում։
Հոլիդեյը բավականին ժամանակ է անցկացրել Էդվարդ Բյորն-Ջոնսի արվեստանոցում, որտեղ նկարիչների խմբերը հանդիպում էին՝ քննարկելու նկարները և գաղափարներ փոխանակելու։ Բյորն-Ջոնսի ազդեցությունը կարելի է տեսնել Հոլիդեյի բազմաթիվ աշխատանքներում։

1861 թվականին Հոլիդեյն սկսել է աշխատել Փաուելի գործարանում ներկված ապակու դիզայնի վրա։ Փաուելի ապակու գործարանում աշխատելու ընթացքում նա կատարել է ավելի քան 300 աշխատանք, հիմնականում ԱՄՆ-ից պատվիրատուների համար։ Նա թողել է Փաուելի գործարանը 1891 թվականին, որպեսզի ստեղծի ապակենախշերի, խճանկարների, արծնապակու, կրոնական նկարների արտադրության իր սեփական գործարանը Հեմփսթեդում։
1864 թվականի հոկտեմբերին Հենրի Հոլիդեյն ամուսնացել է Քեյթ Ռավենի հետ, և նրանք տեղափոխվել են Լոնդոնի Բայսվատեր շրջան։ Նրա կինը եղել է տաղանդավոր ասեղնագործուհի և աշխատել է «Մորիս և Քո.» ընկերությունում։ Նրանք ունեցել են մեկ դուստր՝ Ուինիֆրիդը։
1874 թվականի հունվարին Հոլիդեյը Լուիս Քերոլի պատվերով ստեղծել է «Սնարքի որսը» գրքի նկարազարդումը։ Նա Քերոլի հետ ընկերություն է արել ամբողջ կյանքի ընթացքում։
Հոլիդեյը իր ողջ կյանքի ընթացքում հարել է սոցիալիստական հայացքների, կնոջ՝ Քեյթի և Ուինիֆրիդի հետ աջակցել է սուֆրաժիստական շարժմանը։
Հենրի Հոլիդեյը մահացել է 1927 թվականի ապրիլի 15-ին՝ կնոջ՝ Քեյթի մահից երկու տարի անց։ Նրա ազգական Գիլբերտ Հոլիդեյը (1879—1937)՝ սըր Ֆրեդերիկ Հոլիդեյի որդին, ևս եղել է հայտնի նկարիչ։


== Ծանոթագրություններ ==


== Արտաքին հղումներ ==
Henry Holiday pictures (անգլ.)
Թարս (գետ)

Անվան այլ կիրառումների համար տե՛ս՝ Թարս (այլ կիրառումներ)Թարս, գետ Փոքր Հայքում, հավանաբար Գայլ գետի ավազանաում։ Հոսում է Մարզվան-Ամասիա ճանապարհի մոտակայքով։


== Ծանոթագրություններ ==
Զավեն Միրզոյան

Զավեն Ալեքսանդրի Միրզոյան (1917, Չարդախլու, Ելիզավետպոլի գավառ, Ելիզավետպոլի նահանգ - հոկտեմբերի 15, 1994(1994-10-15), Մոսկվա, Ռուսաստան), Մոսկվայի կիրառական մեխանիկայի գիտարտադրական ինստիտուտի գլխավոր ինժեների տեղակալ, հրթիռների, ուղեծրակայանների և տիեզերական ապարատների կառավարման համակարգեր մշակող ։


== Կենսագրություն ==
Ծնվել է 1917 թվականին։ Նրա ծնողները` Ալեքսանդր և Բալախանում Միրզոյանները, ծնունդով Լեռնային Ղարաբաղի Մարտունու շրջանից էին։ Նա ընդամենը երկու տարեկան էր, երբ ադրբեջանցիները 1919 թվականին Բաքվում կազմակերպեցին հայերի ցեղասպանություն, որի հետևանքով զոհվեցին 30 հազար հայեր, այդ թվում նաև` Զավեն Միրզոյանի հայրը։ Ավարտելով 7-ամյա հայկական դպրոցը, Զավենն ընդունվում է նավթային տեխնիկում, որից հետո` ընդունվում է Բաքվի արդյունաբերական ինստիտուտի էներգետիկայի ֆակուլտետը։ 1942 թվականին ստանում է ինժեներ-էլեկտրիկի դիպլոմ։ Ամառային արձակուրդների օրերին էլ փականագործ էր աշխատում գործարանում։ 1942 թվականի մարտին Զավենը զորակոչվում է բանակ և գործուղվում Մոսկվա, այնտեղից էլ Սամարղանդ, որտեղ էվակուացված էր հրետանային ակադեմիան։ Նա անմիջապես ընդունվում է 4-րդ կուրս։


== Աշխատանքային գործունեություն ==
Ավարտելով ակադեմիան` 1943 թվականին, գործուղվում է Անդրկովկաս, որտեղ հրթիռներ էին արտադրվում նշանավոր «Կատյուշայի» համար։ Այստեղ էլ 1945 թ. պարգևատրվում է «Կարմիր աստղ» մարտական շքանշանով։ Պատերազմի ավարտից հետո, Միրզոյանին կանչում են Մոսկվա և նշանակում ԽՍՀՄ պաշտպանության նախարարության վարչության բաժնի պետի օգնական։ Դրանից հետո, անմիջապես նա Սերգեյ Կորոլյովի հետ գործուղվում է Գերմանիա` ուսումնասիրելու գերմանական Ա-4 բալիստիկ հրթիռի համակարգը։ 1945 թվականի ամռանը Թյուրինգիայում հիմնադրվում է Ռաբե ինստիտուտի (հրթիռաշինության), որտեղ ուսումնասիրվում էր գերմանական ավարառու հրթիռատեխնիկան։ Այնուհետև, Զոմերդու քաղաքում ստեղծվում է Ա-4 հրթիռի ստեղծման խորհրդագերմանական կոնստրուկտորական բյուրո։ Գերմանական փորձը խորհրդային գիտնականներին օգնում է նոր տեսակի հրթիռների ստեղծման գործում, ինչին էլ նպաստում է ԽՍՀՄ կառավարության որոշումը` գերմանացի մասնագետներին աշխատանքի հրավիրել ԽՍՀՄ։ Այս բոլոր գործընթացներին ակտիվորեն մասնակցել է Զավեն Միրզոյանը։ 1970 թվականին Զավեն Միրզոյանը պաշտոնաթող է լինում և նշանակվում Մոսկվայի կիրառական մեխանիկայի գիտահետազոտական ինստիտուտի գլխավոր ինժեների տեղակալ։


== Պարգևներ և կոչումներ ==
1946 թվականին Մոսկվա վերադառնալուց հետո պարգևատրվում է «Կարմիր աստղ»-ով և նշանակվում ԽՍՀՄ ՊՆ գլխավոր հրետանային վարչության մեջ մտնող հատուկ վարչության ավագ ինժեներ` հետագայում դառնալով երկրի հրետանու փախհրամանատարի բաժնի սպա, պետի տեղակալ, ապա և 1951 թվականին բաժնի պետ։ Նա 1960 թվականին ստանում է գնդապետի կոչում և նշանակվում նշված նախարարության գլխավոր վարչության պետի տեղակալ։


== Մահ ==
Զավեն Միրզոյանը մահացել է 1994 թվականի հոկտեմբերի 15-ին։ Թաղված է Մոսկվայի Նիկոլո-Արխանգելսկոյե գերեզմանատանը։


== Ծանոթագրություններ ==
Մհեր Մանսուրյան

Մհեր Եղիայի Մանսուրյան (1943, Բեյրութ, Լիբանան - հունվարի 7, 2022(2022-01-07), Գոնես), հայ նկարիչ։
Կոմպոզիտոր, ՀԽՍՀ արվեստի վաստակավոր գործիչ Տիգրան Մանսուրյանի և օպերային երգչուհի, սոպրանո Արաքս Մանսուրյանի եղբայրն է։


== Կենսագրություն ==
Մհեր Մանսուրյանը ծնվել է 1943 թվականին Բեյրութում։ 1947 թվականին ընտանիքով տեղափոխվել է Հայաստան։
1969-1975 թվականներին սովորել է Երևանի գեղարվեստա-թատերական ինստիտուտում։ 1979 թվականից բնակվում է Ֆրանսիայում։
2013 թվականից Մանսուրյանի աշխատանքները մշտապես ցուցադրվում են Արամե պատկերասրահում։


== Ստեղծագործություններ ==
«Նատյուրմորտ»
«Կոմպոզիցիա-2»


== Ցուցահանդեսներ ==


=== Խմբակային ցուցահանդեսներ ===
1975, 1977, 1989, 1990 թվականներ- Հայաստանի նկարիչների միություն, Երևան, Հայաստան
1976 թվական- Ժամանակակից արվեստի թանգարան (Երևան)
1979 վական- Ռիգա-Վիլնյուս-Տալլին
1980, 1986 թվականներ- "Audiovisuel" պատկերասրահ, Փարիզ, Ֆրանսիա
1981 թվական- «Ալեք Մանուկյան կենտրոն», Փարիզ, Ֆրանսիա
1981 թվական- «Հայաստան. բաց դռներ ցուցադրություն», Ֆրանսիա
1985 թվական- «Մոսկվա-Պետերբուրգ» պատկերասրահ, Փարիզ, Ֆրանսիա
1987-1988 թվականներ- «Բասմաջյան» պատկերասրահ, Փարիզ, Ֆրանսիա


=== Անհատական ցուցահանդեսներ ===
1991 թվական- "Yade" պատկերասրահ, Ֆրանսիա
2009 թվական- Հայաստանի ազգային պատկերասրահ, Երևան, Հայաստան
2013 թվական- «Ակադեմիա» պատկերասրահ, Երևան, Հայաստան


== Ծանոթագրություններ ==
Կորիլիանո դ’Օտրանտո

Կորիլիանո դ’Օտրանտո  (իտալերեն՝ Corigliano d'Otranto), կոմունաԻտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 5632մարդ, բնակչության խտությունը կազմում է 201 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 73022, հեռախոսային կոդ՝ +39 0836։
Քաղաքի հովհանավոր պաշտպան է Ասուզիոնե դին Մարիա։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0836 320714
Էլեկտրոնային փոստ՝ urp.amministrativo@comune.corigliano.le.it
Պաշտոնական կայք՝ http://www.comune.corigliano.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բերեզնեգովատոե (այլ կիրառումներ)

Բերեզնեգովատոե, կարող է վերաբերել՝

Բերեզնեգովատոե - ավան, Ուկրաինայի Նիկոլաևի մարզի Բերեզնեգովատոեի շրջանում
Բերեզնեգովատոե - գյուղ, Ուկրաինայի Կիրովոգրադի մարզի Կոմպանեևսկի շրջանում
Սոոմևեռե (գյուղ, Կիո շրջան)

Անվան այլ կիրառումների համար տե՛ս՝ ՍոոմևեռեՍոոմևեռե (էստ․՝ Soomevere), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 99 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3765) Տեքսարու

(3765) Տեքսարու (անգլ.՝ Texereau), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 16-ին Կոիտիրո Տոմիտայի կողմից Կոսոլում։
Միջին հեռավորությունը Արեգակից կազմում է 2,842665 ա. մ., առավելագույնը մոտենում է 2,729 ա. մ. հեռավորության վրա և հեռանում 2,9563 ա. մ.։ Արեգակի շուրջ մեկ ամբողջական պտույտ է կատարում 1750,6 երկրային օրվա ընթացքում, իր ուղեծրով շարժվելով միջինում 0,205644 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3765) Տեքսարու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
83-րդ հյուսիսային զուգահեռական

83-րդ հյուսիսային զուգահեռականը Երկրի կենտրոնով և հասարակածի վրայի համապատասխան 
կետերի հետ 83°-ի անկյուն կազմող կետերից կազմված շրջանագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Հյուսիսային սառուցյալ օվկիանոսով և Ասիայով։


== Ցերեկվա տևողությունը ==
Ամառային արևադարձի ժամանակ արևը երևում է ամբողջ օրվա ընթացքում (Բևեռային ցերեկ)։ 
Ձմեռային արևադարձի ժամանակ արևը չի երևում (Բևեռային գիշեր)։


== Բնութագրական տվյալներ ==
Հեռավորությունը հյուսիսային բևեռից 782 կմ է։ 
Երկարությունը 4 900 կմ է, որը կազմում է հասարակածի երկարության 12․2%-ը։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
82-րդ հյուսիսային զուգահեռական
84-րդ հյուսիսային զուգահեռական


== Ծանոթագրություններ ==
Ընտանիքի պլանավորման և սեռական առողջության կենտրոն

Ընտանիքի պլանավորման և սեռական առողջության կենտրոն, Բեգլարյան բժշկական կենտրոն, ընտանիքի պլանավորման և սեռական առողջության կենտրոն Երևանում։


== Պատմություն ==
Ընտանիքի պլանավորման և սեռական առողջության կենտրոնը (նախկինում թիվ 2 ծննդատուն) Հայաստանի առաջին մանկաբարձական-գինեկոլոգիական հիվանդնոցն է։ Այն գործում է 1920 թվականից։ Հիվանդանոցի շենքը կառուցվել է Ալեքսանդր Թամանյանի նախագծով։ Հիվանդանոցի շենքն ընդգրկված է Կենտրոն վարչական շրջանի պատմության և մշակույթի անշարժ հուշարձանների ցանկում։
Ընտանիքի պլանավորման և սեռական առողջության կենտրոնում գործում են բոլոր անհրաժեշտ բաժանմունքները, որտեղ մատուցվում է մանկաբարձական-գինեկոլոգիական օգնություն։ Կենտրոնը Երևանի պետական բժշկական համալսարանի Մանկաբարձության և գինեկոլոգիայի բաժնի հիմնական բազան է։ Կենտրոնի տնօրենն է Գագիկ Բեգլարյանը, ով միաժամանակ ԵՊԲՀ մանկաբարձության և գինեկոլոգիայի ամբիոնի վարիչն է։
Մանկաբարձական-գինեկոլոգիական կլինիկան հիմնադրման օրից գիտական-մեթոդական և կազմակերչական կենտրոն է, որը կլինիկական օրդինատուրայի շրջանակներում իրականացնում է կադրերի՝ մանկաբարձ-գինեկոլոգների պատրաստում։ Կենտրոնում կրթություն են անցնում ԵՊԲՀ 4-րդ, 5-րդ և 6-րդ կուրսի ուսանողները, կազմակերպվում է արտերկրից ժամանած ուսանողների ուսուցում։
Ընտանիքի պլանավորման և սեռական առողջության կենտրոնը միաժամանակ գիտական կենտրոն է, որտեղ անցկացվում են հետազոտություններ՝ մանկաբարձության և գինեկոլոգիայի արդիական հարցերի վերաբերյալ։ Գիտական վերջին ծրագրերից են մասնավորապես՝ հղիության անկրելիության, հիպերպլաստիկ գործընթացների ինֆեկցիոն գործոնները և կանաց սեռական օրգանների նախաքաղցկեղային հիվանդությունները, կանանց սեռական օրգանների բորբոքային հիվանդությունների մանկաբարձական-գինեկոլոգիական կողմերը, ընկերքի ուսումնասիրությունը։


== Ստորաբաժանումներ ==
Բարձր ռիսկի խմբի հղիների բաժանմունք
Ընտանիքի պլանավորման կաբինետ
Լաբորատորիա
Կանանց կոնսուլտացիա
Հետծննդյան բաժանմունք
Հիպերբարիկ օքսիգենացիայի կաբինետ
Մանկաբարձական բաժանմունք
Մանկական գինեկոլոգիայի բաժանմունք
Նորածինների վերակենդանացման և ինտենսիվ թերապիայի բաժանմունք
Ոչ վիրաբուժական գինեկոլոգիայի բաժանմունք
Վերակենդանացման բաժանմունք
Վերարտադրողության և անդրոլոգիայի բաժանմունք
ՔԿԱ Դիմածնոտային վիրաբուժության բաժանմունք
Օպերատիվ գինեկոլոգիայի բաժանմունք
Ֆիզիոթերապևտիկ կաբինետ


== Ծանոթագրություններ ==
Կակաչ (Արդահանի գավառ)

Կակաչ, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Չլդըր լճից հյուսիս֊արևելք, Կուր գետի աջակողմյան վտակներից մեկի ափին։


== Բնակչություն ==
1907 թվականին ուներ 129 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կալինինո (գյուղ, Բայմակսկի շրջան)

Անվան այլ կիրառումների համար տե՛ս՝ ԿալինինոԿալինինո (ռուս.՝ Калинино, բաշկիրերեն՝ Калинин), գյուղ Ռուսաստանի, Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 416 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդրովկա (գյուղ, Լիպովեցի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1550 թվականին։
2001 թվականի տվյալներով Ալեքսանդրովկա գյուղում բնակվում էր 22 մարդ։ Բնակավայրը զբաղեցնում է 0,362 կմ² տարածք։ Բնակչության խտությունը կազմում էր 60,77 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաղվեն

Սաղվեն (վրաց.՝ საღვინე), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 240 մարդ։


== Ծանոթագրություններ ==
Թեդ (ֆիլմ)

«Թեդ» (անգլ.՝ Ted), Սեթ Մաքֆարլեյնի կողմից 2012 թվականին նկարահանված կատակերգություն, գլխավոր դերերում՝ Մարկ Ուոլբերգ և Միլա Կունիս։ Համաշխարհային պրեմիերան կայացել է 2012 թվականի հունիսի 29–ին։


== Սյուժե ==
Ֆիլմը պատմում է Ջոն անունով տղայի մասին, ով ընկերներ ընդհանրապես չուներ։ Փոքր Ջոնը երազում էր այն մասին որ ծնողների կողմից նվեր ստացած փափուկ խաղալիք Թեդդի արջուկը կարողանար խոսել։ Մի անգամ երբ նա այդ երազանքը պահեց Ծննդյան տոներին, հանկարծ հաջորդ օրը այն իրականացավ։ Տղան և արջը դարձան լավագույն ընկերներ։ Սակայն ժամանակն անցնում էր, իսկ արջի մոտ (որին այժմ անվանում էին Թեդ), բնավորությունն աստիճանաբար փչանում էր։ Որպես արդյունք, Թեդն իրեն հասուն մարդու պես պահելու փոխարեն, չէր ցանկանում մեծանալ և միայն ուզում էր զվարճանալ ու կանեփ ծխել։ Շուտով Ջոնը ստիպված է լինում ընտրություն կատարել զուգընկերուհի Լորիի և լավագույն ընկեր Թեդի միջև։


== Դերերում ==
Մարկ Ուոլբերգ – Ջոն Բենեթ
Միլա Կունիս - Լորի Քոլինզ
Սեթ Մաքֆարլեյն - Թեդ (հնչյունավորում)
Ջովաննի Ռիբիզի - Դոննի
Ջոել Մակհեյլ - Ռեքս
Պատրիկ Ուոբերտոն - Գայ
Ջեսսիկա Բարթ - Թեմի-Լինն
Ջեսսիկա Ստրուպ - Լորիի աշխատակից
Լաուրա Վանդերվուրտ - Տանյա
Բրեթոն Մեյլին - փոքրիկ Ջոն
Թարա Սթրոնգ - երիտասարդ Թեդ (ձայն)
Սեմ Ջոնս - կամեո / Ֆլեշ Գորդն
Թոմ Սքերրիթ - կամեո
Պատրիկ Ստյուարտ - Պատմիչ
Ալեքս Բորշտեյն - Ելեն Բեննեթ
Ռայան Ռեյնոլդս - Ջարեդ
Նոռա Ջոնս - կամեո
Մեթ Ուոլշ - Թոմաս


== Ծանոթագրություններ ==
Թողուտ

Թողուտ, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սկարամանգովկա

Սկարամանգովկա (ռուս.՝ Скараманговка), պատմական շրջան Ռուսաստանի Դաշնության Ռոստովի մարզի Տագանրոգ քաղաքում։


== Պատմություն ==
Շրջանի անվանումն առաջացել է հունական ծագումով տագանրոգցի գործարար, Մալայա Չերեպախայի գետաբերանի մոտ մեծ կալվածքի սեփականատեր Իվան Ամրոսիևիչ Սկարամանգիի (1820-1902) ազգանունից։ Այս հողերը նրան են պատկանել 1850 թվականից։
Ավելի ուշ այս հողերը գնեց բարոն Օտտո Ռոմանովիչ Պֆեյլիցեր Ֆրանկը, որն այստեղ կառուցեց իր ամառանոցը և տնկեց այն ժամանակների համար հսկայական պտղատու այգի։
Պատմական Սկարամանգովկան գտնվել է ժամանակակից Տագանրոգի մետալուրգիական գործարանի տարածքում։
Սկարամանգովկա և Կասպերովկա շրջաններում բնակվող խուլիգաններին Տագանրոգում անվանում էին «փարավոններ» («фараоны»), ի տարբերություն այլ քաղաքների, որտեղ այդպես էին անվանում ոստիկաններին։


== Սկարամանգովյան (Հովհաննես Մկրտիչ) տաճար ==

Քանի որ Սկարամանգովկա, Կասպերովկա և Նովոսյոլովկա շրջանների բնակչությունը արագ աճում էր, և քաղաքի այդ հսկայական հատվածում չկար ոչ մի եկեղեցի, 1901 թվականին Եկատերինոսլավյան հոգևոր կոնսիստորիան արծարծեց այդ վայրում թեմական եկեղեցի կառուցելու հարցը։
Այդ գաղափարը հավանության արժանացավ նաև մոտակա գործարանների տերերի շրջանում։ Կայացած ընդհանուր ժողովում որոշվեց, որ տաճարը նվիրված է լինելու Հովհաննես Մկրտչին և գտնվելու է Սկարամանգովկա շրջանի կենտրոնում։ Եկեղեցին հիմնադրվել է 1903 թվականի մայիսի 14-ին։ Նախագծի հեղինակը տեղացի ճարտարապետ Ս. Ի. Գուշչինն էր։ Կառուցվել է մեկ տարի անց։
1929 թվականի սեպտեմբերի 25-ին կաշվի գործարանի բանվորների ժողովում որոշվեց դիմել իշխանություններին՝ խնդրելով «ազատվել խավարամտության օջախից»։ Հավատացյալները փորձեցին պաշտպանել իրենց տաճարը, պահպանելու խնդրանքով հավաքվեց մոտ 700 ստորագրություն, սակայն ապարդյուն։ 1931 թվականի նոյեմբերի 11-ին իշխանությունների որոշմամբ եկեղեցին վերջնականապես փակվեց։ Հետագայում տաճարը քանդվեց։


== Ծանոթագրություններ ==
Էմին Հուսեյնով

Էմին Ռաֆիք օղլու Հուսեյնով (ադրբ.՝ Emin Hüseynov, դեկտեմբերի 4, 1979(1979-12-04), Բաքու, Ադրբեջանական ԽՍՀ, ԽՍՀՄ), ադրբեջանցի լրագրող և իրավապաշտպան։ Եղել է Լրագրողների ազատության և անվտանգության ինստիտուտի նախագահը։ Ադրբեջանում ծավալած լրագրողական գործունեության պատճառով ձերբակալությունից խուսափելու համար՝ լքել է Ադրբեջանը և քաղաքական ապաստան ստացել Շվեյցարիայում։


== Կենսագրություն ==
Էմին Հուսեյնովը ծնվել է 1979 թվականի դեկտեմբերի 4-ին Բաքվում։ Սովորել է Ադրբեջանի պետական տնտեսագիտական համալսարանում։ 2002-2005 թվականներին աշխատել է Բաքվի «Թուրան» լրատվական գործակալությունում։ 2006 թվականին դարձել է Լրագրողների ազատության և անվտանգության ինստիտուտի հիմնադիր անդամը և նախագահը։ Այդ պաշտոնը զբաղեցրել է մինչև 2014 թվականը, երբ ստիպված է եղել անցնել ընդհատակ։ 2008 թվականին դարձել է ITV հեռուստաընկերության հեռուստածրագրերից մեկի խորհրդատու։ 2010 թվականին դարձել է Objective TV-ի հիմնադիր անդամը և նախագահը։ Ամուսնացած է ԱՄՆ քաղաքացի Սառա Փաուլսվորթի հետ։


== Բռնաճնշումներ և աքսոր ==
2008 թվականին Հուսեյնովը հայտարարել է, որ Ադրբեջանի ոստիկանությունը բիրտ ուժով ցրել է խաղաղ ցուցարարներին։ Նա ևս ձերբակալվել էր ոստիկանների կողմից և ծեծի ենթարկվել։ Ծեծի արդյունքում Հուսեյնովը ստացել էր ուղեղի ցնցում և հոսպիտալացվել էր։ Այս դեպքից հետո, նրա մոտ առաջացել են առողջական լուրջ խնդիրներ։
2014 թվականի օգոստոսին լրագրողների վրա հարձակումների ժամանակ վախենալով ձերբակալվել ոստիկանության կողմից՝ Հուսեյնովը փորձել է Ադրբեջանից փախչել Թուրքիա, սակայն սահմանին ձերբակալվել է։ Այդ ընթացքում, խուզարկվել է Լրագրողների ազատության և անվտանգության ինստիտուտի Բաքվի գրասենյակը։ Վախենալով իր կյանքի համար՝ Հուսեյնովը դիմել է Բաքվում Շվեյցարիայի դեսպանատուն, որն օգնել է նրան անցնել ընդհատակ։ Ընդհատակում գտնվելու ժամանակ՝ իշխանությունների կողմից փակվել են Լրագրողների ազատության և անվտանգության ինստիտուտի գրասենյակները, իսկ անդամները ձերբակալվել են։ Նրանցից ոմանք էլ ծեծի են ենթարկվել։ Բացի այդ, Հուսեյնովը մեղադրվել է իշխանության չարաշահման և հարկերից խուսափելու մեջ, որի հաստատման պարագայում նա կարող էր դատապարտվել մինչև 12 տարի ազատազրկման։ Շուրջ մեկ տարի մնալով ընդհատակում՝ Հուսեյնովը 2015 թվականի հունիսի 13-ին մեկնել է Շվեյցարիա։ Թռիչքը կազմակերպվել էր Շվեյցարիայի արտաքին գործերի նախարար Դիդիե Բուրկհալթերի կողմից։ Ներկայումս Հուսեյնովը բնակվում է Բեռնում։ Նա արդեն իսկ ստացել է քաղաքական ապաստան։


== Միջազգային արձագանք և դատապարտում ==
Միջազգային մի շարք կազմակերպություններ քննադատել են և իրենց մտահոգություններն են հայտնել Էմին Հուսեյնովի նկատմամբ իրականացվող հալածանքների վերաբերյալ։ Այդ կազմակերպությունների թվում են «Միջազգային մեդիա աջակցություն» կազմակերպությունը, Եվրոպայի Խորհուրդը, Ազատ խոսքի պաշտպանության միջազգային կազմակերպությունը (IFEX), Հոդված 19-ը, Քաղաքացիական իրավունքների պաշտպանության կոմիտեն, «Human Rights House Foundation»-ը, Եվրոպայում անվտանգության և համագործակցության հանձնաժողովը, Լրագրողների պաշտպանության կոմիտեն և այլն։ ԵԱՀԿ ներկայացուցիչ Դունյա Միյատովիչը հայտարարել է․


== Ծանոթագրություններ ==


== Արտաքին հղումներ ==
CNN interview: Azerbaijan activist in exile: 'I'm afraid for my life'
BBC World News interview with Emin Huseynov (YouTube video)
Ծաղկի (այլ կիրառումներ)

Ծաղկի, կարող է վերաբերել՝

Ծաղկի - գետակ Սյունիքի մարզում, Այրիգետի ձախ օժանդակը
Ծաղկի - գյուղ Արևմտյան Հայաստանում, Էրզրումի վիլայեթի Թորթումի գավառակում
Ացանո դ’Աստի

Ացանո դ’Աստի (իտալերեն՝ Azzano d'Asti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 402 մարդ (2008)։ Բնակչության խտությունը՝ 63 մարդ/կմ²։ Տարածքը կազմում է 6 կմ²։ Փոստային ինդեքս՝ 14030։ Հեռախոսային կոդ՝ 0141։ Բնակչության հովանավորն է Սուրբ Գիակոմո իլ Մագիորեն։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։ 0141 297114
Էլեկտրոնային փոստ։ azzano.dasti@reteunitaria.piemonte.it
Պաշտոնական էջ։ http://www.comune.azzanodasti.at.it


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բերյոզովկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Բերյոզովկա գյուղում բնակվում էր 25 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համզաշեխ (քրդաբնակ)

Անվան այլ կիրառումների համար տե՛ս՝ Համզաշեխ (այլ կիրառումներ)Համզաշեխ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։


== Բնակչություն ==
XX դարի սկզբին ուներ 8 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
ՀԴԲ-ի կողմից 10 ամենահետախուզվող փախստականների ցանկ

ՀԴԲ-ի կողմից 10 ամենահետախուզվող փախստականների ցանկը  10 հոգուց կազմված փախստական անձանց ցուցակ է, որը կազմվել  ՀԴԲ-ի կողմից  1949 թվականին՝ որպես ոչ պաշտոնական ցուցակ։ 1950 թվականի մարտի 14-ին այն ՀԴԲ-ի կողմից պաշտոնապես ճանաչվել է։


== Նկարագրություն ==
Ցուցակից հեռացման չափանիշներն են՝

ձերբակալում;
մահ;
մեղադրանքի հանում;
ՀԴԲ- ի կողմից նոր գրության փոխարինում;
ՀԴԲ-ի որոշումն այն մասին, որ ցուցակի տվյալ անձն այլևս «հասարակության համար հատուկ վտանգավոր» չէ։


== 2020 թվականի փետրվարի  ցուցակ ==
Ցուցակում առկա հանցագործներին բռնելու օգնության համար առաջարկվում է դրամական պարգևատրում։ Ցուցակի որոնվողների համար նվազագույն պարգևատորումը կազմում է  100 հազար ԱՄՆ դոլար, Ջեյսոն Դերեքի համար՝ 200 հազար ԱՄՆ դոլար, թմրանյութի տեր Ռաֆայել Կարո Կինտերոյի համար՝ 20 մլն ԱՄՆ դոլար։


== Ծանոթագրություններ ==


== Արտաքին հղումներ ==
FBI Top Ten Most Wanted Fugitives — Десять наиболее разыскиваемых ФБР беглецов
America’s Most Wanted
America’s Most Wanted
Պրիլուժիե (գյուղ, Կոնոտոպի շրջան)

Պրիլուժիե (ուկրաիներեն՝ Прилужжя), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Պրիլուժիե գյուղում բնակվում էր 64 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վինիկի (քաղաք, Ուկրաինա)

Անվան այլ կիրառումների համար տե՛ս՝ ՎինիկիՎինիկի (ուկրաիներեն՝ Винники), քաղաք Ուկրաինայի Լվովի մարզի Լվովի քաղաքային խորհուրդում, շրջանային նշանակության քաղաք։
Չճշտված տվյալներով Վինիկի քաղաքում բնակվում էր 12 917 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գյունգյորմազ (Ջևանշիրի գավառ)

Գյունգյորմազ, գյուղ Արևելյան Հայաստանում, Ելիզավետպոլի նահանգի Ջևանշիրի գավառում։ Գտնվում է Թարթառ գետի միջին հոսանքի ջարածքում, Կասապետ լեռան արևելյան կողմում, բարձրադիր վայրում։
Տարածքն անտառապատ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ցրվենա Զվեզդա

Ցրվենա Զվեզդա Ֆուտբոլային Ակումբ (սերբ.՝ Фудбалски клуб Црвена звезда Београд կամ Fudbalski Klub Crvena zvezda Կարմիր Աստղ - Արտասանությունը՝ [t͡srʋena zʋeːzda beǒɡrad]), կրճատ՝ Ցրվենա Զվեզդա Բելգրադ, կամ պարզապես Ցրվենա Զվեզդա, Սերբական ֆուտբոլային ակումբ է Բելգրադից, հիմնական մասը Ցրվենա Զվեզդա Սպորտային Միության և ամենահաջողակ ակումբը Սերբիայում, ռեկորդով 25 տիտղոս ազգային առաջնություններում և 24 տիտղոս ազգային գավաթներում երկուսում էլ Սերբիայի և նախկին Հարավսլավիայի առաջնություններում։ Ցրվենա Զվեզդան նաև ամենաշատ հաջողություն ունեցող ակումբն է նախկին Հարավսլավիայում և եղել է առաջինը տիտղոսների քանակով Հարավսլավիայի Առաջին Լիգայի բոլոր-ժամանակներում։ Մինչև հիմա Սերբիայի (և նախկին Հարավսլավիայի) միակ ակումբը, որը հաղթել է Եվրոպական գավաթը։


== Ծանոթագրություններ ==
(1399) Տեներիֆե

(1399) Տեներիֆե (անգլ.՝ Teneriffa), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 23-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,215936 ա. մ., առավելագույնը մոտենում է 1,8487 ա. մ. հեռավորության վրա և հեռանում 2,5832 ա. մ.։ Արեգակի շուրջ մեկ ամբողջական պտույտ է կատարում 1204,85 երկրային օրվա ընթացքում, իր ուղեծրով շարժվելով միջինում 0,298792 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1399) Տեներիֆե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆեդերիկո Վիվիանի

Ֆեդերիկո Վիվիանի (իտալերեն՝ Federico Viviani, մարտի 24, 1992(1992-03-24), Լեքո, Լոմբարդիա, Իտալիա), Իտալացի ֆուտբոլիստ, Ռոմայի կիսապաշտպան, վարձավճարով հանդես է գալիս Լատինա ակումբում։


== Արտաքին հղումներ ==
FIGC Archived 2016-03-04 at the Wayback Machine.
AIC Football
Կոբեկ-Մեյդան

Կոբեկ-Մեյդան, Կոբեկ-մեյդանի, Սախկալ-թութան, լեռնանցք Հայկական լեռնաշխարհում, Անտիպոնտական լեռնահամակարգում, Չարդակլու լեռնաշղթայի հարավային լանջերին, Երզնկա-Սեբաստիա ճանապարհին, Կամախ գյուղաքաղաքից 32-33 կմ հյուսիս։ Բարձրությունը 2110 մ։


== Ավանդույթներ ==
Տաթևից Հալիձոր գնալիս Դավիթ Բեկը պատահում է Ֆաթալի-խանի օգնականին։ Սա ծաղրելով Դավթին, ասում է՝ «Դավիթ Բեկ, մորուքդ բռնիր նամազդ արա, վերջդ եկել է»։ Դավիթը պատասխանում է՝ «Մենք այսպիսի տեղերում ոչ նամազ ենք անում, ոչ էլ մորուք բռնում, ենք թրի կոթ ենք բռնում, տղամարդ ես դիմացիր»։ Ասում է, թուրը քաշում, վրա է տալիս խանի ձիավորներին, բոլորին կոտորում է, և դառնալով խանին, ասում՝ «Մորուքդ բռնիր, այ շուն, նամազդ արա, վերջդ եկել է»։ Եվ թռցնելով նրա գլուխը նետում է Որոտան գետի մեջ։ Դրանից հետո այդ ձորի անունը դնում են Սախկալ-թութան՝ Մորուսակալ։


== Ծանոթագրություններ ==